Kitab Suci Bocah nyuguhaké Pangeran Dadi Pangon
Ditulis déning: Edward Hughes Digambari déning: M. Maillot, Lazarus, Alastair Paterson Dibesut déning: E. Frischbutter, Sarah S. Diterjemahaké déning: Endang Supardan Diproduksi déning: Bible for Children ©2022 Bible for Children, Inc. Kowe duwé hak motokopi utawa nyithak crita iki, waton ora kanggo diedol.
Ing sawijining dina Musa weruh wong Mesir nggebugi batur Ibrani. Sanajan Musa wis digedhekake lan dididik dadi pangeran ing kraton Prabu Pringgon, dhèwèké uga wong Ibrani. Dhèwèké kudu nulungi batur kasebut.
Miling-miling kanggo mesthekake yen ora ana sing nonton, Musa nyerang bendarane sing kejem. Pas gelut, Musa matèni wong Mesir mau. Cepet-cepet, dhèwèké ngubur mayite.
Esuke, Musa weruh wong Ibrani loro do gelut. Dhèwèké nyoba kanggo mungkasi. Sing siji muni, "Apa kowé arep matèni aku kaya kowé matèni wong Mesir wingi?" Musa wedi. Kabeh wis ngerti babagan wingi. Prabu Pringon ngerti. Musa kudu uwal. Dhèwèké lunga menyang negara sing jenenge Midian.
Nalika Musa leren ana ing sacedhake sumur, ono wong wadon pitu anake imam ing Midian padha ngebaki palungan kanggo ngombe wedhus-wedhuse bapakne.
Pangon liyane nyoba ngusir wong-wong wadon mau. Musa mbelani lan nulungi wong-wong wadon mau.
"Yagéné dina iki mulihmu gasik!" takone Rehuel, bapake cah-cah wadon mau. Nalika anak-anake nerangake apa sebabe, dhèwèké kandha, "Mbok kongkon mrene." Musa manggon karo Rehuel, sing uga disebut Yitro. Sakwisé kuwi, Musa omah-omah karo anaké Rehuèl sing mbarep.
Mbalik ing Mesir, Prabu Pringon wis seda. Umaté Gusti Allah, wong Ibrani, isih dadi budhak. Padha sesambat margo kasangsarane! Wong Ibrani kabeh padha ndonga njaluk rewangané Gusti Allah! Gusti Allah ngrungokake dongane.
Musa ora ngerti, nanging Gusti Allah ngrancang nggunakake dhèwèké kanggo mbantu wong Ibrani sing dadi budhak. Patang puluh taun kepungkur wiwit Musa ninggalke Mesir. Dhèwèké dadi pangon wedhus Rehuel. Nanging dhèwèké mesthi kangen karo bangsane dhéwé ing Mesir.
Ing sawijining dina, Musa weruh grumbul kobong. Nanging genine ora ngobong grumbulane. Musa mutusaké arep mangerteni apa sebabé.
Nalika Musa nyedhaki, Gusti Allah nimbali dhèwèké saka grumbul. "Musa!" "Inggih kula," ngandika Musa. "Aja nyedhak," ujare Gusti Allah. "Copot trumpahmu, amarga panggonanmu ngadeg iku suci."
"Aku bakal ngutus kowé menyang Prabu Pringon kanggo nuntun umatku metu saka Mesir," Gusti Allah ngandika. Nanging Musa wedi lunga.
Gusti Allah banjur nduduhké pangwasané sing gedhé marang Musa. Panjenengané ngowahi teken Musa dadi ula.
Nalika Musa ngangkat buntute, ulane dadi teken maneh. Gusti Allah maringi tandha liyane.
"Lebokna tanganmu ing klambimu," dhawuhe. Musa manut. Banjur tangane dadi putih lara kusta.
Bareng ditindakaké manèh, tangané mari.
Musa isih mbantah. "Kulo mboten saged gineman," wangsulane marang Gusti Allah. Gusti Allah duka. "Aku bakal nggunakake Harun, kakangmu, kanggo ngucapake tembung-tembung sing kokkandhakake marang dhèwèké," ujare.
Musa bali menyang Yitro, ngringkesi barang-barange lan lunga menyang Mesir.
Gusti Allah nuntun sedulure Musa Harun nemoni Musa ing gunung. Musa ngandhani Harun kabeh babagan rencana Gusti Allah kanggo mbebasake wong Ibrani saka wong Mesir. Bebarengan, Musa lan Harun nggawa kabar marang para pinituwa Ibrani. Nalika Musa nuduhake pratandha marang para pinituwa Ibrani, padha ngerti yen Gusti Allah bakal nulungi. Banjur bebarengan padha sujud nyembah.
Kanthi kendel, Musa lan Harun marani Prabu Pringon. "Gusti Allah ngandika, 'Ulunga umat-Ku lunga'," ngomonge marang Prabu Pringon.
"Aku ora bakal nglilani wong Israèl lunga," wangsulané Prabu Pringon. Dhèwèké ora bakal manut marang Gusti Allah. Gusti Allah kudu nggunakké kekuwatané sing gedhé kanggo ngowahi pikirané Prabu Pringon.
Pangeran Dadi Pangon Crita saka Pangandikané Gusti, Kitab Suci bisa digolèki ing Pangentasan 2-5 "'Kawedharipun pangandika Paduka punika madhangi'." Jabur 119:130
10 Cunthel